Diari Oficial de la Generalitat Valenciana


Sumari del DOGV 3155, del 05-01-1998 (1997/12448)

Convocatòria per a la provisió en propietat d'una plaça de bibliotecari arxiver.
--------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12079


Organisme emissor
:   Ajuntament de Puçol

Tipus de document
:   Convocatòria

Convocatòria per a la provisió en propietat d'una plaça de bibliotecari arxiver. [97/M12955]
  
El Ple de l'Ajuntament, en sessió ordinària del 25 de juliol de 1997, va adoptar l'acord sobre l'aprovació de les bases específiques per a la provisió en propietat d'una plaça de bibliotecari arxiver, grup C, subescala tècnica auxiliar d'administració especial, que a continuació es transcriuen:
  
Bases específiques per a la provisió en propietat d'una plaça de bibliotecari arxiver.
  
Primera. Objecte
  
Aquestes bases específiques tenen per objecte establir les normes per les quals s'ha de regir la selecció d'una plaça en propietat de bibliotecari arxiver, corresponent al grup C, subescala tècnica d'auxiliar d'administració especial.
  
Segona. Sistema selectiu
  
Concurs oposició lliure.
  
Tercera. Titulació exigida
  
Estar en possessió del títol de Batxiller Superior o Formació Professional de segon grau, branca administrativa.
  
Quarta. Drets d'examen
  
L'import dels drets d'examen i formació d'expedient serà de 3.500 pessetes.
  
Cinquena. Fase de concurs
  
Barem de mèrits:
  
a) Serveis prestats en plaça o lloc anàleg
  
a.1. En l'administració local, organismes dependents d'aquesta o empresa publica municipal: 0,50 punts per any complet de serveis.
  
a.2. En altres administracions públiques, organismes autònoms dependents d'aquesta o empreses públiques: 0,25 punts per any complet de serveis.
  
La valoració total d'aquest apartat no podrà excedir de 2 punts.
  
b) Coneixements de valencià
  
Certificats expedits per la Junta Qualificadora de Coneixements de Valencià i qualsevol altre títol de valencià homologat per aquest organisme.
  
- Coneixement oral: 0,25 punts.
  
- Coneixement del grau elemental: 0,50 punts
  
- Coneixement del grau mitjà: 0,75 punts.
  
- Coneixement del grau superior: 1 punt.
  
La valoració total d'aquest apartat no podrà excedir d'1 punt.
  
c) Cursos d'informàtica
  
- De fins a 25 hores: 0,10 punts cadascun.
  
- De més de 25 hores: 0,25 punts cadascun.
  
La valoració total d'aquest apartat no podrà excedir de 0,5 punts.
  
d) Cursos de formació i perfeccionament relacionats amb les funcions a exercir
  
- De fins a 25 hores: 0,10 punts cadascun.
  
- De més de 25 hores: 0,25 punts cadascun.
  
La valoració total d'aquest apartat no podrà excedir d'1 punt.
  
e) Per titulació superior a l'exigida en la convocatòria
  
- Llicenciatura en Història: 0,5 punts.
  
- Diplomatura en Història: 0,25 punts.
  
La valoració total d'aquest apartat no podrà excedir de 0,5 punts.
  
Sisena. Exercicis de la fase d'oposició
  
Primer exercici. Obligatori i eliminatori.
  
Consistirà en la realització d'una prova de coneixements sobre els continguts del programa recollits en l'apartat del temari de matèries comunes. L'exercici podrà fixar-se pel tribunal en forma de preguntes a desenvolupar pels opositors o en forma de test, en nombre mínim de 75 preguntes, amb quatre respostes alternatives, de les quals només una serà correcta. El tribunal fixarà, amb antelació suficient, la duració de la prova que no podrà ser inferior a 70 minuts.
  
Segon exercici. Obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Tercer exercici. Obligatori i eliminatori.
  
Consistirà en el desenvolupament per escrit, durant un temps mínim tres hores i màxim de quatre, a determinar pel tribunal, de dos temes elegits d'entre tres extrets a l'atzar del temari de matèries específiques que corresponga a l'especialitat, o de dos temes entre tres proposats pel tribunal en relació amb el dit temari que figura en el present annex. Es valorarà en aquest exercici el coneixement del tema desenvolupat, l'exposició, la redacció, l'ortografia i la claredat d'idees.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Quart exercici. Obligatori i eliminatori.
  
Consistirà a resoldre per escrit durant el temps mínim de tres hores i màxim de quatre, a determinar pel tribunal, dos supòsits pràctics referits a les matèries específiques corresponents segons l'objecte de la convocatòria i que seran fixats pel tribunal immediatament abans de realitzar-se l'exercici.
  
Setena. Qualificació dels exercicis
  
El primer exercici es qualificarà de 0 a 10 punts i caldrà obtindre per a superar-lo un mínim de 5 punts.
  
Les contestacions errònies es valoraran negativament amb la penalització equivalent a un terç del valor de cada contestació correcta.
  
El segon exercici es qualificarà de 0 a 5 punts i no tindrà caràcter eliminatori; el tercer i el quart es qualificaran de 0 a 10 punts i caldrà obtindre per a superar-los un mínim de 5 punts en cadascun.
  
La qualificació resultant d'aquests quatre exercicis estarà determinada per la suma de les puntuacions obtingudes en cadascun d'aquests.
  
La puntuació final de les proves selectives s'obtindrà sumant als resultats obtinguts pels aspirants que hagen superat la fase d'oposició la puntuació obtinguda en el concurs de mèrits.
  
Vuitena. Tribunal qualificador
  
Composició
  
President: el president de la corporació o un membre d'aquesta en qui delegue.
  
Secretari: el secretari de la corporació o un funcionari d'aquesta en qui delegue, que actuarà amb veu però sense vot.
  
Vocals:
  
- Un representant del professorat oficial designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera designat per la corporació a proposta de la Junta de Personal o per l'òrgan de representació del personal si n'hi ha.
  
- Un representant sindical que estiga en possessió d'una titulació igual o superior a l'exigida en aquesta convocatòria, que actuarà amb veu però sense vot.
  
Novena
  
En allò no disposat en aquestes bases s'estarà al que disposen les bases de caràcter general.
  
Programa
  
Matèries comunes:
  
La Constitució espanyola i organització de l'estat.
  
Tema 1. La Constitució espanyola de 1978. Estructura i principis fonamentals. L'organització territorial de l'estat. Les comunitats autònomes: competències. La Comunitat Europea.
  
Tema 2. La Corona. Les Corts Generals. Composició, atribucions i funcionament. El govern i l'administració. El poder judicial. El Defensor del Poble i el Tribunal de Comptes.
  
Tema 3. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
Règim local.
  
Tema 4. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. El reglament orgànic municipal. L'estatut dels membres de les corporacions locals.
  
Tema 5. Règim jurídic dels béns locals. Els béns de domini públic. Peculiaritats. Béns patrimonials de les entitats locals: adquisició, alienació i utilització. Béns comunals. Prerrogatives de les entitats locals quant als seus béns.
  
Tema 6. Personal al servei de les entitats locals: classes. Plantilles. Oferta pública d'ocupació. Selecció de personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu.
  
Tema 7. El procediment administratiu: concepte i regulació. Fases del procediment. L'acte administratiu. Actes presumptes. Revisió d'ofici. Recursos administratius. La Llei d'Ús i Ensenyament de Valencià.
  
Hisenda pública i administració tributària.
  
Tema 8. Hisenda pública: principis constitucionals. Recursos. Gestió, recaptació i inspecció dels tributs. Recursos de l'administració de l'estat i de la Generalitat Valenciana. Òrgans de l'administració tributària de l'estat i de la Generalitat Valenciana.
  
Matèries específiques:
  
Tema 1. Les biblioteques públiques municipals: organització, funcions i serveis.
  
Tema 2. Serveis de lectura per a sectors específics de la població: infantil, juvenil, tercera edat.
  
Tema 3. Sociologia de la lectura. Promoció de la lectura pública.
  
Tema 4. Sistemes de classificació bibliogràfica. La classificació decimal universal.
  
Tema 5. L'actual organització bibliotecària espanyola, amb especial referència a la Comunitat Valenciana.
  
Tema 6. L'automatització de biblioteques. Xarxes temàtiques de biblioteques. Interconnexió de sistemes d'asssentaments (OSI).
  
Tema 7. Conservació i restauració del llibre i del document.
  
Tema 8. Documentació: concepte. La tramesa de documentació: la seua justificació i finalitat. Fonts documentals: definició i divisió.
  
Tema 9. Bases i bancs de dades, principals sistemes d'informació automatitzada i material bibliogràfic. Tècniques de reproducció. Aspectes legals de la reproducció.
  
Tema 10. Disposicions legals sobre normalització i documentació administrativa. El valor dels documents: administratiu, legal i històric.
  
Tema 11. La conservació de documents. Sistemes d'emmagatzematge i suports.
  
Tema 12. Funcions pròpies de l'auxiliar de biblioteques i arxius. Atenció al públic, acollida i informació a l'usuari.
  
Tema 13. Informació bibliogràfica. Orientació al lector. Préstecs i extensió bibliotecària.
  
Tema 14. El client del servei de l'arxiu municipal: detecció de necessitats. Perfil de l'usuari.
  
Tema 15. Principis generals de la normalització del llenguatge administratiu: la seua formació. Documentació del suport informàtic. Escrits oficials.
  
Tema 17. Concepte d'arxiu. L'organització de l'arxiu. Classificació i ordenació.
  
Tema 18. Instruments de descripció: guies, inventaris i catàlegs.
  
Tema 19. La biblioteca auxiliar de l'arxiu.
  
Tema 20. Construcció i instal·lació d'arxius.
  
Tema 21. El dret del ciutadà a l'accés al document.
  
Tema 22. Principals arxius municipals de la Comunitat Valenciana. La seua organització.
  
Tema 23. Bibliografia: definició objectius.
  
Tema 24. La documentació de l'administració local. Principals característiques. El Fons Local. Tipologia de documents.
  
Tema 25. Registre de documents. Registre general d'entrada i eixida de documents. Els assentaments de registre. Requisits dels documents registrables. Repartiment i classificació de documents.
  
Tema 26. Construcció, instal·lació i equipament de biblioteques. Normes de seguretat.
  
Tema 27. Selecció, adquisició i procés tècnic de llibres, materials especials i publicacions periòdiques. Problemes, criteris, fonts i mètodes.
  
Tema 28. L'organització bibliotecària espanyola. Competències de les diferents administracions públiques.
  
Tema 29. Decrets de transferències. L'organització bibliotecària de la Comunitat Valenciana. La Llei d'Organització Bibliotecària.
  
Tema 30. Las biblioteques públiques municipals: concepte i finalitats.
  
Tema 31. Evolució històrica del llibre i les biblioteques.
  
Tema 32. La impremta valenciana. Segles XV a XVII.
  
Contra l'aprovació d'aquestes bases, així com del contingut i altres actes derivats d'aquestes es podrà interposar recurs contenciós administratiu, en la forma i terminis establits en la Llei 30/1992, de 26 de novembre, amb la comunicació prèvia a l'òrgan que va dictar l'acte a impugnar de conformitat amb l'article 110 de l'esmentat text legal.
  
Així mateix, els interessats podran interposar qualsevol altre recurs ordinari que estimen pertinent en defensa dels seus drets.
  
Els terminis es comptaran a partir del següent dia al de la publicació en el mitjà corresponent.